Berlingske Tidende, 1759-06-01
Frederichsborg, den 23de Mai. J Dag behagede det allernaadigst Hs. Kongel. Majestæt, med sin høye Sulte, at tage det Frederichsborgiske Salpeter Værk i allerhøyeste Øyesyn, hvor da Dr. Erichsen, som Entrepreneur, demonstrerede allerunderdanigst og øiensynlig i Værkets Huuse alle Ting, saasom i Kaage=Huuset blev en færdig Kaagning, og en anden der stod paa Kaag, begge en gros allerunderdanigst foreviist, og Salpeteren i Jlden proberet. Hs. Majestæt udviiste sin allernaadigste Velbehag over dens Qvantite og Qvalite. Dette Kaagerie skal kunde præstere 100 Pd. Salpeter daglig, og der skal være fornøden at anlægges et Kaagerie til, og noget større, om ellers, som det bør med Muldens Udludning, hver 3die Aar engang skal kunne igiennemgaaes. Dernæst blev i Lude=Huset allerunderdanigst demonstreret, hvorledes Mulden udludes med Vand, som siden kaldes Salpeter=Lud, og derefter strax opsættes i Volde igien til nye Fremvært, som efter 2 eller 3 Aar skal kunne udludes paa nye, og give langt mere Salpeter end den første Gang, da den skal være altid den Fattigste, og, desuden ved første Ludning have givet 2 Skaalepd. Salpeter per Tønde Muld; Jtem at en Salpeter Muld skal kunde bruges paa samme Maade, saa længe Muld er Muld, og bliver immer bædre og bædre til dette Brug, og riigere i Afgift. Videre blev og allerunderdanigst anviist den store Forraad af præpareret og moden Salpeter=Muld, som taxeres paa 50000 Td. der var opført enten i Vægge eller Volde, og saa hvid af Salpeter, som den var med Riim=Frost overtrokket, samt stod i vel indrettede store grundmurede og teglhængte Salpeter Lader. Saa blev og fremdeeles allerunderdanigst anviist, at der laae uden for Laderne vel trende Gange saa meget og ligesaa god Salpeter=Jord under frie Himmel, som kunde bringes til samme Nytte, som denne der er i Huusene. Ved samme Leilighed blev og berettet, at i Dannemark og Norge, tilsammen resterede 8000 Rdlr. af forfaldenne Jndskudder, i det endeel Jnteressenteere skal betale meget langsom, og en temmelig Deel Actier skal fattes endnu Liebhabere, hvorudover denne for Landet i Almindelighed, og for Participanterne i Særdeleshed, fordeelagtige Entreprise skal blive meget hindret i sin Fremgang, da dette Værk dog, de mange Norske ube regnede, kunne blive pouseret til en Forraad eller vedvarende Salpeter-Satz, af 200000 Tønder Salpeter=Muld, hvis det af Jnteressenterne, der nu seer Sagens gode Udfald, behørig blev understøttet, det man dog nu vilde promittere sig i Fremtiden, besynderlig da Hs. Kongel. Majestæt allernaadigst behagede at værdige Værket Sin Allerhøyeste Approbation og Biefald; Jligemaade blev en stor muuret og over bygt Kulle taget i høyeste Øyesyn, som siges, at være det Fornemste af Værket, hvor en stor Mængde Vædsker forraadnes, og af dertil beqvemme Ting præpareres, hvormed Muld=Vol denne i Laderne ofte besugtes til Salpeterens dishastigere og riigere Fremvært, som disaarsag kaldes Putrefactions=Kulen. Endelig behagede det ogsaa Hs. Kongel. Majest. allernaadigst at besee den i Nærheden staaende Teyl=Lade, og en med mange Knive forsynet Machine, som drives med Heste, og maler Leeret, og Teyl=Ovnen, som af raae Steen er opsat, og drives med Torv, som leverer Værket den fornødne Kalk, (hvoraf meget til Jord=Melangen skal behøves) Muursteen og Tegl, som alt var kunstig indrettet, dog derhos sim ple, og har koster kun lidet. Hs. Kongel. Majestæt, saavelsom de nærværende høye Herrer, vare alle overmaade vel fornøyede over Salpeter=Værkets gode Fremgang og Producter, samt ønskede at fleere vilde opfinde noget til Landets Beste, og nogle Gange ønskede allernaadigst Dr. Erichsen megen Lykke til disse Værkers ydermeere gode Fremgang, og gav tillige allernaadigst Haab om en Tørv=Mose til Tørve=Skiær for Værkets Brug; item om længere Credit paa de Penge, som Compagniet er skyldig for Værkets første Jndkiøb, indtil de kunne komme bædre fort, og desuden Sin allerhøyeste Protection og Assistence, alt til Vedkommendes store Opmuntring og Værkets videre og hurtige Drift.